钦定古今图书集成/历象汇编/乾象典/第040卷 > 《中元夜祭太乙罢对月》赵秉文
## 钦定古今图书集成/历象汇编/乾象典/第040卷 > 《中元夜祭太乙罢对月》赵秉文

“今夕知何夕，白露涵秋空。褰衣踏明月，如在琼瑶宫。”
细数秋兔毫，桂树何玲珑。当年谁所种，翳此天公瞳。
清光知人意，飞影入杯中。流霞酌不尽，清光清无穷。
我欲遁白云，一访东坡翁。扁舟下赤壁，此乐将无同。
畴昔缟衣仙，化作羽衣童。酒酣邀我去，鹤背聆松风。